שילדס עשתה הפסקה בקריירת המשחק שלה בעת שלמדה באוניברסיטת פרינסטון, מ-1983 עד 1987, וסיימה תואר בספרות צרפתית. נושא התזה שלה בסיום לימודיה היה: "החניכה: מתמימות לניסיון: מסע גיל ההתבגרות בסרטיו של לואי מאל, "ילדה יפה" ו"לקומב לוסיין". בעת לימודיה בפרינסטון החלה שילדס להתראיין בפתיחות על חייה הפרטיים ודיברה בגילוי לב על מיניותה ועל נושא הבתולין שהעסיק אותה.
במהלך לימודיה בפרינסטון היא כתבה ספר אוטוביוגרפי שנקרא "On Your Own", ויצא לאור בשנת 1985.
במהלך שנות ה-80 וה-90 עסקו הצהובונים האמריקאים באינטנסיביות בחייה הפרטיים של שילדס. יוחסו לה יחסים רומנטיים עם מספר ידוענים, בהם: טד מק'גינלי, דין קיין, ג'ון קנדי ג'וניור, מייקל בולטון , אלבר השני, נסיך מונקו ומייקל ג'קסון. באפריל 1997 נישאה שילדס לטניסאי האמריקאי אנדרה אגאסי. נישואיהם התקיימו שנתיים עד לגירושין באפריל 1999. באפריל 2001 נישאה שילדס לכריס הנצ'י, כותב לתוכניות טלוויזיה. לזוג נולדו שתי בנות: רוואן פרנסיס (2003) וגריר המונד (2006).
באביב 2005 התראיינה שילדס למספר מגזינים ולתוכנית הטלוויזיה של אופרה וינפרי וחשפה בפני הציבור את מאבקה בדיכאון לאחר לידה ממנו סבלה, תסמונת שכללה תופעות כגון: דיכאון, מחשבות אובדניות, חוסר יכולת להענות לצורכי בתה התינוקת והתפתחות מאוחרת של קשר ותחושה אמהית. ספרה "Down Came the Rain", שיצא לאור באותה שנה, עסק בחוויותיה ובמאבקה בדיכאון לאחר לידה.
בעקבות גילוייה לציבור אודות דרכי התמודדותה בדיכאון לאחר לידה, התפתח ויכוח מתוקשר בין שחקן הקולנוע טום קרוז ובין שילדס. קרוז, שהשתייך לסיינטולוגיה הדוחה את מדע הפסיכיאטריה, גינה את שילדס על כך שנטלה ותמכה בנטילת תרופות נוגדות דיכאון כגון פקסיל. שילדס יצאה בתגובת נגד וטענה כי דבריו של קרוז "חסרי אחריות ומסוכנים". השניים הוסיפו ופרסמו בעיתונות מאמרים בזכות עמדותיהם. לטענת העיתון האמריקאי "USA TODAY", באוגוסט 2006 השלימו השניים לאחר שקרוז התנצל על דבריו.
קריירה.
קולנוע.
כבר בגיל תשע החלה שילדס להשתתף בסרטי קולנוע וטלוויזיה. תחילה בתפקיד משנה וב-1978, בסרטה הרביעי והשני שיצא לקולנוע, "ילדה יפה", בבימויו של לואי מאל, שיחקה בתפקיד ראשי וגילמה דמות ילדה המתגוררת עם אמה היצאנית (בגילומה של סוזן סרנדון) בבית בושת. הסרט כלל סצינות עירום של חלק מהשחקניות, כולל סצנת עירום של שילדס עצמה שקוצצה בחלק מהמדינות בהן הוקרן הסרט. הופעתה הפרובוקטיבית של שילדס בת ה-12 (בת 11 בעת שצולם הסרט) ואופיו של הסרט, הביאו לדיון ציבורי בנושא פורנוגרפיית ילדים. שנה לאחר מכן, ב-1979, הופיעה בסרט "וונדה נבאדה" שגם בו נכללו סצינות מעוררות מחלוקת אך הפעם ללא הד ציבורי נרחב.
הסרט הבא בו השתתפה ואשר זכה להצלחה ולהד תקשורתי היה סרט הדרמה הנועז "הלגונה הכחולה" (1980), בו כיכבה לצדו של כריסטופר אטקינס. השניים גילמו זוג של נער ונערה שספינתם נטרפה בילדותם, והם גדלים על אי טרופי בודד. גם סרט זה כלל מספר סצינות עירום כבני נוער, ומאוחר יותר, העידה שילדס בפני ועדה מטעם הקונגרס האמריקאי כי בחלק מהסצינות הללו הוחלפו כוכבי הסרט על ידי כפילים.
ב-1981, כיכבה שילדס בסרטו של הבמאי האיטלקי פרנקו זפירלי, "אהבת בוסר". הסרט נחשב לכישלון קופתי ובקורתי. ב-1983 השתתפה בסרט "סהרה" , שחלקו צולם בישראל, בהפקת גולן-גלובוס בשיתוף עם מטרו גולדווין מאייר. בסרט השתתפו גם השחקנים הישראלים יעקב בן-סירא וגבי עמרני, וצלם הסרט היה דוד גורפינקל (צילום סטילס: יוני המנחם).
שילדס זכתה בפרס People's Choice Award בקטגוריית השחקן הצעיר המועדף במשך ארבע שנים רצופות (מ-1981 עד 1984).
בשנת 1989 כיכבה בסרט "ברנדה סטאר". ב-1993 שיחקה בסרט הקומי "מעוותים" לצד קיאנו ריבס.
ב-2010 כיכבה בסרט הקומדיה לכל המשפחה "פראי ועצבני" , וגילמה את אשתו של ברנדן פרייזר. בשנה זו, שיחקה גם בסרט של ניקלודיאון "הילד שבכה זאב", בכיכובה של ויקטוריה ג'סטיס. בשנת 2011 שיחקה לצד פליסיטי ג'ונס בקומדיה הרומנטית "מסלול לאהבה" של הבמאי פיל טרייל.
בשנת 2016 שיחקה במותחן "תעלומה בחנות הפרחים" של הבמאי ברדלי וולש, כאשר גילמה את אבי נייט, עורכת דין שחוזרת לעיר מולדתה כמנהלת חנות פרחים.
בשנת 2021 כיכבה בקומדיה הרומנטית "טירה לחג המולד"; סרט מקורי של נטפליקס.
טלוויזיה.
שילדס הופיעה במספר סרטי, סדרות ותוכניות טלוויזיה. ב-1980, היא הייתה האורחת הצעירה ביותר שהופיעה אי פעם בסדרת החבובות וכאורחת בסדרה זו יצרה ביחד עם החבובות את גרסתם להרפתקאות אליס בארץ הפלאות. לאחר כשנה, התארחה בתוכניות "Fridays" ו"סאטרדיי נייט לייב" ששודרו בערוץ ABC והופיעה בתפקיד קומי באחד מפרקי הסיטקום חברים. תפקיד זה הוביל ישירות לבחירתה לתפקיד הראשי בסיטקום אחר, "סוף סוף סוזן" ("Suddenly Susan") של NBC, בו השתתפה מ-1996 ועד 2000. עבור השתתפותה בסדרה זו זכתה ב-1997 בפרס People's Choice Award בקטגוריית "שחקנית חדשה בסדרה" ופעמיים בפרס גלובוס הזהב.
ב-1993, שיחקה שילדס בפרק אחד של הסדרה "זינוק לאתמול".
ב-1999 כיכבה בסרט הטלוויזיה "שוד הבנק הכמעט מושלם" לצד אלסנדרו ניבולה. ב-2001 כיכבה בסרט הטלוויזיה "קשר משפחתי" ("What Makes a Family").
שילדס הופיעה כשחקנית אורחת במספר פרקים בסיטקום "מופע שנות ה-70", בתפקיד פאם ברקהרט, אמה של ג'קי.
שילדס השתתפה כקריינית במופע מוזיקלי על פי הסיפור "The Runaway Bunny" שהולחן על ידי גלן רובר והוקלט על ידי התזמורת הפילהרמונית המלכותית עם הכנר איתי שפירא.
בשנים 2008–2009 הופיעה בתפקיד וונדי הילי בשתי עונות של סדרת הדרמה "ליפסטיק ג'ונגל". בשנת 2014 דיבבה לאנגלית את דמותה של בוורלי גודמן בסדרת האנימציה "מר פיקלס".
בשנת 2010 עד 2016 שיחקה במספר פרקים בסדרה הקומית "מקום טוב באמצע" של רשת ABC. כמו כן, הופיעה שילדס בתפקיד משני אך משמעותי בשתיים מתוך חמש עונות הסדרה "ג'יין הבתולה" מבית נטפליקס. הסדרה הופקה וצולמה במשך חמש שנים ויצאה לשידור ב-2019.
בשנת 2013 גילמה את קולונל קאט יאנג בעונה השביעית והאחרונה של סדרת הדרמה "נשות הקבע".
בשנת 2020 שיחקה שילדס לצדו של ג'ייסון אלכסנדר בסרט הקומדיה המקסיקני "My Boyfriend's Meds".
דוגמנות.
כבר בגיל 11 חודשים צולמה שילדס לפרסומת. בגיל 13 (1980), החלה לדגמן בסוכנות הדוגמנות איילין פורד ותצלומה הופיע על שער מגזין האופנה "ווג". באותה שנה, הופיעה שילדס בפרסומות טלוויזיה של חברת הג'ינס קלווין קליין. פרסומות הטלוויזיה שלה כללו את המשפט הפרובוקטיבי "אתה רוצה לדעת מה מפריד ביני לבין ג'ינס הקלווין שלי? כלום", שהביאו להצלחת מסע הפרסום ולפרסומה של שילדס.
כתוצאה מהקריירה הכפולה כדוגמנית וכשחקנית, הפכה שילדס בגיל 16 לאחת מהדוגמניות המבוקשות בעולם. המגזין "טיים" דיווח בפברואר 1981 כי שכרה ליום צילומים כדוגמנית עמד על 10 אלף דולר. ב-1983 הופיעה שילדס על שערי מגזיני האופנה הנחשבים בעולם מספר פעמים.
לזר ברודסקי
סימון ברה קט
כדורסלן השנה באירופה
שרה סיוסטורם
לאופולד ביטמן רוגה
בית צור
בֵּית צוּר הייתה עיר עתיקה ביהודה שישבה על הדרך הקדומה מירושלים לחברון, כ-30 ק"מ מדרום לירושלים וכ-6 ק"מ מצפון לחברון, על הגבול בין יהודה לאדום.
זיהוי.
היישוב חלש על הדרך הדרומית לירושלים וכן על הדרכים שהובילו מערבה אל השפלה. שיאו בתקופת מרד המקבים, עת היה מעוז חשוב של המתיוונים, עיר בצורה בעלת מצודה בליבה. אף על פי ששם המקום נשתמר ב"ברג' א-צור", לא נמצאו בחפירות אתר זה אלא שרידים ביזנטים וערביים. בית צור העתיקה מזוהה, אם כן, עם ח'רבת א-טביקה הסמוכה. היישוב היהודי המודרני כרמי צור שהוקם בסמוך נקרא על שם היישוב הקדום.
החפירות והסקר בבית צור (ח' א-טביקה).
כאמור, בית צור זוהתה עם א-טביקה, תל הנמצא בפאתו הצפון-מערבית של כפר חלחול. החפירות הראשונות באתר בית צור התנהלו בשנת 1931 מטעם הסמינר התאולוגי הפרסביטריאני בשיקגו ובית הספר האמריקאי לחקר המזרח. בראש המשלחת עמד א.ר. סלרס ויועצו לענייני ארכאולוגיה היה ויליאם פוקסוול אולברייט. עונת החפירות השנייה של אותו המכון, שוב בראשותו של סלרס, התקיימה רק ב-1957.
כמו כן נסקר האתר גם במהלך סקר הר יהודה.
בית צור במקרא ובספרי החשמונאים.
ברשימות היחש מתייחשת בית צור על מעון 'אבי בית-צור', ממשפחות כלב וחברון. חלק מסוים ואולי אף משמעותי ממשפחות יהודה שנמנו ברשימות היחש הן בעלות שורשים קדומים בהיסטוריה של יהודה, ויש בכך חיזוק מסוים להנחה כי חלק חשוב ברשימות עשוי להיות קדום יחסית. אולם ברור כי לפחות חלקים ברשימות מיצגים שלבים מאוחרים ואף מאוחרים ביותר בהיסטוריה של יהודה.
בית-צור היא הרביעית ברשימת הערים למצור, שהמקרא מייחס לרחבעם. מרבית חוקרי המקרא דוחים את ייחוס הרשימה לימי רחבעם מסיבות שונות, וביניהן שאין זה סביר כי אילון וגת נכללו בממלכתו. על רקע הקשיים שבכל תיארוך סביר, ייתכן שאין רקע היסטורי ריאלי לרשימה כנתינתה בידינו, אם כי גם לכך אין סימוכין שניתן היה לצפות להם (כגון השענות טקסטואלית על אחת מהרשימות המקראיות הרבות, כפי שקיימת ברשימת ערי הלויים למשל). אם הרשימה כן היסטורית, נראה שזמנה הוא בין ימי חזקיהו לימי צדקיהו, וגם הממצא הארכאולוגי בהר יהודה תומך בכך. נראה כי תיארוך לימיו של צדקיהו תואם יותר לרשימה ולהיקפה, ומציג פחות בעיות מאשר תיארוך לימי חזקיהו, אך אין זו מסקנה מוחלטת